Előterjesztés

Fácánkert Község Önkormányzata Képviselő-testületének

2013. október 1. napján tartandó ülésére

1 . számú napirendi pont
Tárgy: Támogatási megállapodás 
Előterjesztő és előadó : Orbán Zsolt polgármester
Tisztelt Képviselő-testület!
A Faluház napkollektorral való ellátása, homlokzati hőszigetelés, kazáncsere munkákra G és G Komplett Építő Kft. (Baja, Szent Anna utca 66. B épület 5.) közérdekű felajánlást tett.
 A kft. a felajánlott összeget a 2013. évi eredménye terhére kívánja önkormányzatuk részére átadni. 
Kérem az előterjesztés megtárgyalását, a határozati javaslat elfogadását!
Határozati javaslat
Támogatási megállapodásról

1.) Fácánkert Község Önkormányzatának Képviselő-testülete úgy határoz, hogy G és G Komplett Építő Kft. (Baja, Szent Anna utca 66. B épület 5.) képviseletében Horváth Gábor ügyvezető által felajánlott 2.100.000 forint összegű közérdekű adományt köszönettel elfogadja. 

2.) A képviselő-testület vállalja, hogy az adományt a Fácánkert Község Önkormányzatának tulajdonában álló Faluház (7136 Fácánkert, Árpád utca 14.) napkollektorral való ellátása, homlokzati hőszigetelés, kazáncsere munkákra használja fel. 

3.) A képviselő-testület felhatalmazza Orbán Zsolt polgármestert, hogy a közérdekű felajánlásról szóló, az előterjesztés mellékletét képező megállapodást aláírja. 

Felelős: Orbán Zsolt polgármester

Határidő: 2013. október 3.   

